OzLabs/hebrew-wiki-articles huggingface dataset:
כלל בית צ'טהאם

בית צ'טהאם (צ'טהאם האוס)
כלל בית צ'טהאם (או כלל צ'טהאם האוס, באנגלית: Chatham House Rule) הוא שיטה לקיום חבר דיונים, פגישות ושיחות על נושאים השנויים במחלוקת. הכלל נקרא על שמו של מטה המכון המלכותי ליחסים בינלאומיים הממוקם בבית צ'טהאם (צ'טהאם האוס) בלונדון. הכלל נוצר ביוני 1927.

כלל צ'טהאם נועד להגדיל את פתיחותם של דיונים על ידי כך שבפגישה הנערכת תחת כלל זה, כל מי שנכח בפגישה חופשי להשתמש במידע מן הדיון שהתקיים בה ולציין הערות שעלו בה, אך אינו יכול לחשוף את זהות הדוברים.

== הכלל ==

הכלל נוצר בשנת 1927, עודכן ב-1992 ומאז העדכון האחרון בשנת 2002, הכלל קובע:

או בתרגום חופשי:
לפעמים ישנה התייחסות לכללי בית צ'טהאם (ברבים). עם זאת, כלל בית צ'טהאם הוא כלל בודד ויש להשתמש בלשון יחיד.

הכלל תורגם לשפות ערבית, סינית, צרפתית, גרמנית, פורטוגזית, ספרדית וגם רוסית.

== מטרה ==
הכלל נועד להבטיח אנונימיות לדוברים וכך להגביר את הפתיחות ולעודד דיון חופשי בסוגיות של מדיניות ציבורית ונושאים אקטואליים נוספים ומאפשר למשתתפים להביע דעות וטיעונים שנויים במחלקות ולאתגר את דעותיהם של משתתפים אחרים ועם הפרדה ברורה בין דעתם לבין עמדת ארגונם וזאת מבלי לסכן את הקריירה או את המוניטין שלהם. הכלל נועד גם להפחית את מה שמתואר כחשיבת קבוצתית ולאפשר לתת מקום לדעות חדשות שעשויות להיות בתחילה לא פופולריות וכך לנתח סוגיות ביחסים בינלאומיים בצורה טובה יותר.

<div style="direction: rtl;">לרוב, התחייבות לכבד את הכלל מהווה תנאי מקדים להשתתפות באירוע. הצלחתו של הכלל תלויה בכך שהוא מחייב מוסרית, במיוחד במקרים שבהן אי ציות לו אינו מלווה בסנקציות.</div>

==קישורים חיצוניים==
* [https://www.chathamhouse.org/chatham-house-rule הכלל באתר צ'טהאם האוס]

==הערות שוליים==

קטגוריה:יחסים בין-לאומיים
דוד גוגנהיים

דוד גוגנהיים (נולד ב-1944) הוא אדריכל ישראלי, זוכה פרס רכטר.

==ביוגרפיה==
גוגנהיים נולד ב-1944 בירושלים וגדל עד סוף לימודיו התיכוניים בשכונת רחביה. בצבא שירת כקצין בצנחנים ועם סיום שירותו הצבאי החל לימודי אדריכלות בטכניון. כסטודנט עבד במשרדו של אדריכל דוד רזניק בירושלים. עם סיום לימודיו ב-1971, עבד במספר משרדי אדריכלים ובין היתר במשרדו של אדריכל אריה רחמימוב, כשבמקביל סיים את לימודיו לתואר השני בתכנון ערים בטכניון. ב-1980 פתח משרד אדריכלים עצמאי בירושלים עם שותפו אדריכל אלכס בלוך. בין השאר תכננו במשותף את המדרשה למורים ואכסניית הנוער בשלומי, עליו זכו באות ארץ ישראל יפה. לאחר מותו של בלוך המשיך גוגנהיים להפעיל את המשרד כשהפרויקט הבולט שתכנן היה בית הספר הבינלאומי להוראת השואה עליו זכה יחד עם אדריכל דניאל מינץ בפרס רכטר לשנת 2012. ב-2010 הצטרפה למשרד כשותפה, בתו, האדריכלית שלי גוגנהיים. יחד תכננו בין השאר פרויקט התחדשות עירונית בשכונת יד אליהו בתל אביב.

מתגורר בירושלים יחד עם רעייתו, עירית מעצבת פנים בוגרת בצלאל, הורים לשלי - אדריכלית, ולמתן - קולנוען.

==הוראה==

החל מ-1984 משמש כמנחה סטודיו, תחילה בטכניון ומ-1994 בבצלאל. ב-2004 קיבל דרגת פרופסור. ב-2010 היה בין מקימי התוכנית לתואר שני בעיצוב אורבני בבצלאל ושימש כמרצה ומנחה סטודיו עד לפרישתו ב-2017. התארח כמרצה במספר אוניברסיטאות בחו"ל כמו: UBC בקנדה והמכון הטכנולוגי בווינה.

==פעילות ציבורית==
במקביל לפעילותו המקצועית תפקד דוד גוגנהיים כחבר וועד באגודת האדריכלים, בעמותת האדריכלים (היה בין מייסדיה) ועמותת מרחב וכן יו"ר סניף ירושלים של אגודת האדריכלים.

==קישורים חיצוניים==
* 
* [http://www.guggenheimarc.com/ אתר משרדו של דוד גוגנהיים] 
* [http://www.bezalel.ac.il/academics/bachelor_degree/architecture/faculty/info/?id=ad570d87ff93e27bed90d1f3dbb43192b91d125c גוגנהיים דוד, פרופ' אדר'], באתר בצלאל

קטגוריה:אדריכלים ישראלים
קטגוריה:זוכי פרס רכטר
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנולדו ב-1944
לאונטיון

לאונטיון (בלטינית: Leontium; ביוונית: Λεόντιον) הייתה פילוסופית יוונית מהמאה ה-4 לפנה"ס שהשתייכה לאסכולה האפיקוראית.

== ביוגרפיה ==
לאונטיון הייתה תלמידתו של אפיקורוס ודבקה בפילוסופיה שפיתח. אומרים שהייתה מאהבתו של מטרודורוס מלמפסקוס. המידע שיש לנו עליה כיום הוא מועט. נאמר עליה שהיא הייתה הטאירה - המעמד הגבוה ביותר של זונות ביוון העתיקה. יש שרצו לטעון שהאמירה הזאת נועדה להקטין את לאונטיון, ולמעשה אורח חיים של זנות נגד את דרך החיים אליה חינך אפיקורוס, אולם אין לטענה הזו על מה להתבסס. מצד שני, הטאירות נהנו לעיתים קרובות מעצמאות שנשללה מרוב הנשים האחרות בחברה הגברית של יוון העתיקה, ונחשבו לנשים משכילות שעסקו גם בפילוסופיה. בניגוד לשאר מוסדות הפילוסופיה ביוון העתיקה, בית הספר של אפיקורוס היה יוצא דופן בכך שהוא איפשר לנשים ואפילו לעבדים להשתתף בשיעוריו.

הביוגרף דיוגנס לארטיוס שימר בכתביו שורה ממכתב שאפיקורוס כתב ללאונטיון, שבו אפיקורוס משבח אותה על טיעוניה הכתובים היטב נגד השקפות פילוסופיות מסוימות (שאינן מוזכרות בציטוטיו של דיוגנס). לדברי פליניוס הזקן, הצייר היווני אריסטידים של תיבס צייר את לאונטיון בעבודה בשם: "לאונטיון חושבת על אפיקורוס".

לדברי המדינאי והסופר מרקוס טוליוס קיקרו, לאונטיון פרסמה טיעוני ביקורת על הפילוסוף המפורסם תאופרסטוס מהאסכולה הפריפטטית, וכך כתב: .
גם פליניוס הזקן תהה איך אישה יכולה לכתוב נגד תאופרסטוס.

== הערות שוליים ==

קטגוריה:פילוסופים יוונים
קטגוריה:נשים במאה ה-4 לפנה"ס
קורפוס המילואים ה-40 (האימפריה הגרמנית)

קורפוס המילואים ה-40 (בגרמנית: XXXX. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-24 בדצמבר 1914 כחלק מהגל השני של הגיוס במלחמת העולם הראשונה, כמפקדו הראשון מונה קרל ליצמן, והוא כלל את דיוויזיות המילואים ה-79 וה-80. הקורפוס נערך בחזית המזרחית כחלק מהארמייה השמינית ונטל חלק במהלך הקרב השני על האגמים המזוריים, ובשנת 1915 כבש את קובנה. בשנת 1916 לחם הקורפוס במהלך מתקפת אגם נארוץ', ובדצמבר 1916 הועבר לחזית המערבית ולחם בקרב ורדן ובארטואה. בקיץ 1917 הוא חזר למזרח, ובמהלך מתקפת קרנסקי לחם תחת פיקוד הארמייה האוסטרית השלישית. בסוף ינואר 1918 שוב חזר הקורפוס למערב, באביב 1918 הוא השתתף במבצע מיכאל, כחלק ממתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס.

==מפקדים==
* קרל ליצמן (24 בדצמבר 1914–6 באוגוסט 1918)
* פאול גרינרט (6 באוגוסט 1918 1918–סוף נובמבר 1918)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
40
שנות ה-50 של המאה ה-17

שנות ה-50 של המאה ה-17 היו העשור השישי של המאה ה-17, החלו ב-1 בינואר 1650 והסתיימו ב-31 בדצמבר 1659.

== אירועים בולטים בעולם ==

===מלחמה ופוליטיקה ===
====מלחמות====
* 1701-1640: מלחמת הבונים – על רקע התפתחויות בסחר בפרוות בין המתיישבים האירופאים והילידים האמריקאים, שבטי האירוקוי מנצחים שבטים סמוכים ואף מביאים לסיומה של קונפדרציית השבטים וונדאט . הצרפתים והאירוקוי ניסו לאורך העשור לכונן הסכמי הפסקת אש, אולם אלו לא החזיקו מעמד<ref></ref>.
* 3 בספטמבר 1651 – מלחמת האזרחים האנגלית: המלך צ'ארלס השני מובס בקרב ווסטר, הקרב העיקרי האחרון במלחמה
* 25 באוגוסט 1654 – קרב אראס בין צבאות צרפת וספרד
* 31 ביולי 1655 – הצבא הרוסי כובש את וילנה במהלך מלחמת רוסיה-פולין
*1655 – האימפריה הבריטית משלימה את כיבוש ג'מייקה מהספרדים<ref></ref>
====סכסוכים לאומיים ואזוריים====
====אירועים פוליטיים משמעותיים====
* 1 בינואר 1651 – צ'ארלס השני הוכתר גם למלך סקוטלנד

ה[[הולנדים מייסדים תחנת אספקה שהפכה ברבות הימים לקייפטאון]]
* 6 באפריל 1652 – ההולנדים מייסדים תחנת אספקה שהפכה ברבות הימים לקייפטאון, דרום אפריקה
* 18 במאי 1652 – רוד איילנד היא המושבה הבריטית הראשונה בצפון אמריקה המאשרת חוק האוסר על עבדות

2 בפברואר 1653 – ייסוד העיר ניו אמסטרדם
* 2 בפברואר 1653 – ייסוד העיר ניו אמסטרדם
* 16 בדצמבר 1653 – אוליבר קרומוול הופך ללורד המגן של אנגליה, סקוטלנד ואירלנד
* 16 ביוני 1654 – המלכה כריסטינה משוודיה מוותרת על כס המלוכה
* 22 באוגוסט 1654 – יעקב ברסימסון, המהגר היהודי הראשון לניו אמסטרדם, מגיע בספינה מהולנד
* 20 ביולי 1655 – נחנך בניין העירייה של אמסטרדם, אשר החל מ-1808 היה לארמון המלכותי של אמסטרדם
* 22 בפברואר 1656 – הקדשת בית הקברות היהודי של קהילת שארית ישראל הראשון בצפון אמריקה, בניו יורק
* 20 באפריל 1657 – יהודי ניו אמסטרדם זוכים בחופש הדת
* 7 בנובמבר 1659 – ספרד נאלצת לחתום על שלום הפירנאים עם צרפת

==== דה-קולוניזציה והשגת עצמאות ====
=== כלכלה ===

* 1651: חוק הניווט - החוק האנגלי מיישם תפיסות עולם מרקנטליסטיות ששלטו בתקופה זו בסחר העולמי. על פי החוק, למדינת הבית שמורה הזכות לסחור עם מושבותיה, ואסור לייבא אליהן סחורות מארצות לא אירופיות, אלא אם הסחורה מועברת בספינות ששטות תחת דגל אנגלי<ref></ref>.
* 1659: נמל צרפתי באפריקה - צרפת מקימה נמל חלוצי במערב אפריקה, בסנט לואיז (לימים סנגל)<ref></ref>.

== התנקשויות, חיסולים, וניסיונות התנקשות ==

== אסונות ==

== מדע וטכנולוגיה ==

ב-1655 [[כריסטיאן הויגנס מגלה את טיטאן, הירח הגדול ביותר של שבתאי]]
* 1655 - ייסודה של אוניברסיטה חדשה בדיסבורג מבססים את העיר כ"עיר ההשכלה" וכמרכז אירופי לידע בתקופה זו.
*25 במרץ 1655 – כריסטיאן הויגנס גילה את טיטאן, הירח הגדול ביותר של שבתאי

== תרבות פופולרית ==

=== אדריכלות ===
הושלמה בניית ה[[טאג' מאהל]]
* 1653 - הושלמה בניית הטאג' מאהל

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-17
שנות ה-40 של המאה ה-17

שנות ה-40 של המאה ה-17 היו העשור החמישי של המאה ה-17, החלו ב-1 בינואר 1640 והסתיימו ב-31 בדצמבר 1649.

== אירועים בולטים בעולם ==

===מלחמה ופוליטיקה ===
====מלחמות====
* מלחמת שלושים השנים (1618 - 1648) -
:* 24 בפברואר 1645 – צבא שוודיה גובר על צבא האימפריה הרומית הקדושה בקרב ינקאו, אחד הקרבות הקשים ביותר במלחמת שלושים השנים
* 1701-1640: מלחמת הבונים – לאחר התפתחות סחר פרוות הבונים בין שבטי האירוקוי לאירופאים, האירוקוי לחמו בשבטים סמוכים ובמתיישבים צרפתים במטרה להגדיל את שטחם, ולאחר שמתיישבים הולנדים ציידו אותם בנשק חם הצליחו האירוקוי לגרש משטחם כמה תרבויות מקומיות<ref></ref>.

====סכסוכים לאומיים ואזוריים====
* 1 בדצמבר 1640 – מהפכה שאורגנה על ידי האצולה והבורגנות מביאה קץ לאיחוד האיברי - ז'ואאו השני, דוכס ברגנסה, מוכרז כמלך פורטוגל וריבון מושבות האימפריה הפורטוגזית ופורטוגל שבה להיות מדינה עצמאית, לאחר 60 שנות שלטון ספרדי
* 4 בינואר 1642 – מלחמת האזרחים האנגלית - המלך צ'ארלס ה-1 מתקיף את הפרלמנט
* 22 באוגוסט 1642 – צ'ארלס הראשון מכריז על הפרלמנט האנגלי כבוגדים; תחילתה של מלחמת האזרחים באנגליה
* 14 ביוני 1646 – קרב נייזבי מסיים את השלב הראשון במלחמת האזרחים האנגלית
====אירועים פוליטיים משמעותיים====
* 1 בדצמבר 1640 – פרידריך וילהלם הראשון, הנסיך הבוחר מברנדנבורג עולה לשלטון
* 1641: המושבה הבריטית הראשונה בהודו – חברת הודו המזרחית הבריטית מעבירה רשמית את המטה שלה למדראס, ומתפעלת בעיר נמל שהופך להיות אחד הנמלים החשובים של האימפריה. סביב מדראס מתפתחת המושבה הבריטית המשמעותית הראשונה בתת היבשת ההודית<ref></ref><ref></ref>.
* 14 במאי 1643 – לואי הארבעה עשר מוכתר בגיל 4 כמלך צרפת, עם מותו של אביו לואי השלושה עשר
* 23 בנובמבר 1644 – ג'ון מילטון מפרסם את אראופגיטיקה, חיבור שבו הוא מוחה נגד הצנזורה
* 14 במרץ 1647 – בוואריה, קלן, צרפת ושוודיה חותמות על הסכם הפסקת האש באולם
* 30 בינואר 1648 – נחתם הסכם מינסטר שסיים את מלחמת שמונים השנים בין ספרד והולנד
* 8 באוגוסט 1648 – מהמט הרביעי בן השש מתמנה לסולטאן התשעה עשר של האימפריה העות'מאנית
* 24 באוקטובר 1648 – הסכמי וסטפאליה נחתמים בעיר מינסטר
* 4 בינואר 1649 – אנגליה מוכרזת כרפובליקה, אחרי ניצחון הפרלמנט על המלך

==== תנועות חברתיות ופוליטיות ====
* 1649: ג'רארד וינסטנלי וקבוצת אנשים מנסים להקים בבריטניה את מושבה חלוצית בעלי מאפיינים אנרכיסטיים<ref></ref>.

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

צ'ארלס הראשון מלך אנגליה מוצא להורג]]
* 15 ביוני 1648 – מרגרט ג'ונס נתלית בבוסטון, האדם הראשון המוצא להורג בעוון כישוף במושבת מסצ'וסטס
* 30 בינואר 1649 – צ'ארלס הראשון מלך אנגליה מוצא להורג, אוליבר קרומוול הופך לשליט המדינה

== אסונות ==

* 13 במאי 1647 – רעידת אדמה באזור סנטיאגו דה צ'ילה. חוזקה מוערך בכ-8.5

=== בריאות ===
* כחלק משינוע עבדים אפריקאים לאמריקה על ידי המתיישבים האנגלים החלוציים ביבשת, הופצה מגפת הקדחת הצהובה בברבדוס תחילה ובהמשך באיים סמוכים נוספים. על פי תיעודים שונים, המגפה קטלה אלפי אנשים לכל הפחות<ref></ref>.

== מדע וטכנולוגיה ==

* 24 בנובמבר 1642 – אבל טסמן (Abel Janszoon Tasman) מגלה את האי שמאוחר יותר ייקרא על שמו - טסמניה
* 13 בדצמבר 1642 – אבל ינזון טסמן מגיע לניו זילנד
* 21 בינואר 1643 – אבל טסמן מגיע לטונגה
* 6 בפברואר 1643 – ההולנדי אבל ינזון טסמן הוא האירופאי הראשון שמתעד הגעה לפיג'י

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-17
שנות ה-30 של המאה ה-17

שנות ה-30 של המאה ה-17 היו העשור הרביעי של המאה ה-17, החלו ב-1 בינואר 1630 והסתיימו ב-31 בדצמבר 1639.

== אירועים בולטים בעולם ==

===מלחמה ופוליטיקה ===
====מלחמות====
[[מלחמת שלושים השנים: ניצחון מלך שוודיה, גוסטבוס אדולפוס, בקרב ברייטנפלד, 1631]]
* מלחמת שלושים השנים (1618 - 1648) -
:* 17 בספטמבר 1631 – קרב ברייטנפלד: הניצחון הפרוטסטנטי הראשון במלחמת שלושים השנים
* 18 בספטמבר 1635 – פרדיננד השני, קיסר האימפריה הרומית הקדושה מכריז מלחמה כנגד צרפת
* 1636: מלחמת הפקווט – מאבק בין שבט הפקווט לבין המתיישבים האנגלים ובעלי בריתם, שבטים הילידים־אמריקאים שנשלטו קודם לכן על ידי הפקווט<ref></ref>.

====סכסוכים לאומיים ואזוריים====
====אירועים פוליטיים משמעותיים====
* 17 בספטמבר 1630 – בוסטון נוסדת
* 25 במרץ 1634 – המתיישבים האנגלים הראשונים בראשות הלורד בלטימור הגיעו למרילנד
* 17 באפריל 1636 – יסוד העיר טמבוב
* 8 בספטמבר 1636 – נוסדת אוניברסיטת הרווארד במסצ'וסטס, הקולג' הוותיק ביותר באמריקה
* 15 בפברואר 1637 – פרדיננד השלישי מוכתר לקיסר האימפריה הרומית הקדושה
* 10 ביולי 1637 – האקדמיה הצרפתית מקבלת מעמד מהמלך במסמך חתום שאושר על ידי הפרלמנט הצרפתי
* 20 בנובמבר 1637 – פטר מינואי ההולנדי מפליג מנמל גטבורג עם משלחת שוודית ליבשת אמריקה, כדי לגלות את שוודיה החדשה
* 29 במרץ 1638 – "שוודיה החדשה" נוסדת על ידי מתיישבים שוודים בדלאוור
* מהפכה חברתית ביפן נערכת על ידי השוגון היפני, טוקוגאווה איימיצו :
** 1633 - השוגון מכריז על מדיניות בדלנית מאוד בשם סאקוקו שלפיה אף אדם זר לא הורשה להיכנס ליפן ואף יפני לא הורשה לצאת ממנה. בנוסף, נאסרה הנצרות ביפן<ref name=":0"></ref>.
** 1635 - השוגון משנה את המודל הפאודלי הפוליטי המקומי, ומחייב את השליטים הפאודלים היפנים, הדאימיו, להתגורר באופן חלקי בבירה, במטרה להגביר את השליטה עליהם. כחלק מהמודל החברתי החדש, נאסרה כל ניידות חברתית בין ארבעת המעמדות - לוחמים, חקלאים, אמנים וסוחרים. המודל החזיק מעמד כ-250 שנה<ref name=":0" />.

* 1639 – הסכם זוהאב מסיים כ-150 שנה של מאבקים בין האימפריה העות'מאנית לממלכת פרס<ref></ref>.

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

== אסונות ==

== מדע וטכנולוגיה ==

[[אוניברסיטת הרווארד מוקמת כמוסד לימודי בעיר קיימברידג' שבמסצ'וסטס]].
* 1630: כינין - מיסיונרים מביאים לאירופה מאמריקה את הכינין, שמשמש כתרופה למחלת המלריה.
*1633: משפט גלילאו - גליליאו גליליי מגיע ברומא למשפטו בפני האינקוויזיציה.
* 1636: אוניברסיטת הרווארד - מוקמת כמוסד לימודי בעיר קיימברידג' שבמסצ'וסטס.

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-17
יוסוף איזטין

הנסיך יוסוף איזטין (בטורקית עות'מאנית: شہزادہ یوسف عزالدین; 10 באוקטובר 1857 – 1 בפברואר 1916) היה נסיך עות'מאני, אשר כיהן כיורש העצר בתקופת שלטונו של מהמט החמישי.

== ביוגרפיה ==
הנסיך יוסוף נולד ב-10 באוקטובר 1857 באיסטנבול, והיה בנו של הסולטן אבדילאזיז ואשתו דירינב קאדין.

הנסיך יוסוף חי באלמוניות מעת מות אביו ב-1876 עד הדחת בן דודו, הסולטן עבדול חמיד השני בשנת 1909. תחת החוקה הטורקית, יוסוף, הנסיך העות'מאני הבכור, הפך ליורש של בן דודו, מהמט החמישי, והוא נחשב למודרני ורפורמטור. בשנת 1910 הוא השתתף בהלוויית אדוארד השביעי, מלך הממלכה המאוחדת, ובשנת 1911 השתתף בהכתרת המלך ג'ורג' החמישי.

ככל הנראה הוא התאבד ב-1 בפברואר 1916, אם כי בזמנו נחשד שאולי הוא נרצח בהעלמת עין של שר המלחמה, אנוור פאשה, שעמו הוא התעמת.

== משפחתו ==
יוסוף היה נשוי שש פעמים:
* מאשתו צ'שמיאהו האנים היה לו בן אחד:
** שהזאדה מוחמד באהדין (1883).
* ב-20 במאי 1885 התחתן יוסוף עם ג'אבידן האנים המכונה זילייאה (לבית אסמה), בתם של עומר פאשה עג'בה ועיישה קמאליפר האנים דזיפאש-איפה, אך לא היו לו ילדים ממנה.
* ב-6 ביולי 1886 התחתן יוסוף עם נאזיקדה האנים (לבית בואוג'היקי ארדבה), בתו של חליל ביי ארדבה, אך לא היו לו ילדים ממנה.
* ב-15 באוקטובר 1892 התחתן יוסוף עם טאזנדה האנים (לבית פאייקה), אך לא היו לו ילדים ממנה.
* מאשתו אברוניאז האנים לא היו לו ילדים.
* ב-4 בפברואר 1904 התחתן יוסוף עם למן האנים אינליסוי, בתם של אחמד ביי וסיקרייה האנים, ממנה נולדו לו ילדים:
** שהזאדה מוחמד ניזאמדין (1908 – 1933).
** האטיג'ה שיקרייה סולטן (1906 – 1972), התחתנה עם שהזאדה דאמאט מוחמד שריפדין, בנו השני של שהזאדה סולימאן, על ידי אשתו השלישית, טארזיטר האנים, ולאחריו התחתנה עם השייח' אחמד אל-ג'אבר א-סבאח, שליט כווית, בנו הבכור של השייח' ג'אבר השני אל-סבאח, שליט כווית, ולאחריו התחתנה עם דאמאט מוחמד שפיק זיה ביי אפנדי, בנו של חסן באהצ'אט.
** מיהריבאן מיהרישאה סולטן (1916 – 1987), התחתנה עם קפטן שהזאדה עומר פארוק, בנו של הח'ליף אבדילמג'יט השני ושהסובאר קאדין.

== עיטורים ==
עיטורי כבוד עות'מאניים:
* סמל של חנדאן-אי אל-אי עות'מאן
* 106x106 פיקסלים מסדר אוסמאני
* 106x106 פיקסלים מסדר ההצטיינות
* 106x106 פיקסלים מסדר המג'ידיה
* 106x106 פיקסלים מסדר לאופולד (1910)
* 106x106 פיקסלים מסדר הנשר הלבן, סרביה (1911)
* 106x106 פיקסלים אביר מסדר הקדושים קירילוס ומתודיוס של בולגריה (1911)
* 106x106 פיקסלים מסדר העיט השחור (1911)
* 106x106 פיקסלים מדליית הכתרת המלך ג'ורג' החמישי (1911)

== קישורים חיצוניים ==

* 
* [http://tarihvemedeniyet.org/wp-content/uploads/2009/08/Hanedan-bu-günkü-Osmanoglu-ailesii.png עץ משפחה], צאצאיו של סולטאן מחמוד השני. אוחזר 2014-10-04.

קטגוריה:השושלת העות'מאנית
קטגוריה:אבירי מסדר העיט השחור
קטגוריה:מעוטרי מסדר אוסמניה
קטגוריה:מעוטרי מסדר המג'ידיה
קטגוריה:ילידי 1857
קטגוריה:נפטרים ב-1916
העשור השני של המאה ה-17

העשור השני של המאה ה-17 הוא העשור שהחל ב-1 בינואר 1610 והסתיים ב-31 בדצמבר 1619.

== אירועים בולטים בעולם ==

===מלחמה ופוליטיקה ===
====מלחמות====
* מלחמת שלושים השנים (1618 - 1648) -
*1617 - ניצחון של האימפריה הפורטוגלית במאבק מול ממלכת נדונגו מרחיב את אחיזתה של האימפריה במושבותיה באפריקה התיכונה<ref></ref>

====סכסוכים לאומיים ואזוריים====
====אירועים פוליטיים משמעותיים====
* 14 במאי 1610 – נרצח אנרי הרביעי מלך צרפת ובמקומו עולה לשלטון לואי השלושה עשר
* 10 ביוני 1610 – המתיישבים ההולנדים הראשונים מתיישבים באי מנהטן
* 20 בינואר 1612 – מתיאס מתמנה לקיסר הקיסרות הרומית הקדושה
* 20 בנובמבר 1612 – הסכם נצוח פאשה נחתם
* 7 בפברואר 1613 – מיכאיל רומנוב נבחר להיות הצאר הרוסי הראשון בשושלת רומנוב
* 8 בספטמבר 1613 – מורט הרביעי מומלך לסולטאן האימפריה העות'מאנית נחשב לסולטאן אכזר וחזק יחסית לאלה שהיו לפניו
* 1614 - תחילתה של תקופת רדיפת נוצרים ביפן<ref></ref>
* 12 בינואר 1616 – ייסוד העיר בלם בברזיל
* 23 באוגוסט 1617 – הרחוב החד-סטרי הראשון בעולם נקבע בלונדון

[[תחריט המתאר את ההשלכה מהחלון בפראג 1618]]
* 23 במאי 1618 - ההשלכה מהחלון (השנייה) של פראג, שגרמה לפרוץ מלחמת שלושים השנים
* 1 באוגוסט 1619 – עבדים שחורים ראשונים מובאים לווירג'יניה

==== דה-קולוניזציה והשגת עצמאות ====
=== כלכלה ===

* 1611: ראשית פעילותה של חברת הודו המזרחית הבריטית בהודו – התאגיד מתחיל את פעילותו בהודו עם הקמת מפעל במצ'יליפטנאם , בהסכמת הקיסר המוגולי, ג'האנגיר. זהו צעד משמעותי ראשון של החברה בתקופה שמתחילה את עידן חברות הצ'ארטר בכלכלה העולמית<ref></ref>.

== אסונות ==

* 16 בספטמבר 1615 – רעידת אדמה חזקה בצ'ילה. חוזקה מוערך בכ-8.8

== התנקשויות, חיסולים, וניסיונות התנקשות ==

* 14 במאי 1610 – אנרי הרביעי מלך צרפת נרצח על ידי קנאי דתי קתולי בשם פרנסואה רוויאק. בעקבות חזיונות שחווה, הגיע רוויאק בשנה שלפני הרצח שלוש פעמים לפריז על מנת לפגוש את המלך ולשכנע אותו להמיר את ההוגנוטים לקתוליות. אחרי שנכשל הגיע לפריז פעם נוספת. הוא ארב למלך וכשמרכבתו עצרה באחד מרחובות העיר, הוא טיפס עליה ודקר אותו למוות.
* 29 באוקטובר 1618 – הסופר והנוסע האנגלי, וולטר ראלי מוצא להורג באשמת קשר כנגד ג'יימס הראשון, מלך אנגליה
== מדע וטכנולוגיה ==

בכוכב הלכת נפטון ב-1612]]
* 7 בינואר 1610 – גלילאו גליליי צופה לראשונה בארבעת הירחים הגדולים של צדק
* 10 במרץ 1610 – גלילאו גליליי מפרסם את ספרו Sidereus Nuncius
* 28 בדצמבר 1612 – גלילאו גליליי מבחין לראשונה בכוכב הלכת נפטון
* 8 במרץ 1618 – יוהאנס קפלר מגלה לראשונה את החוק השלישי שלו, אולם זונח את הרעיון, ושב אליו רק ב-15 במאי

== תרבות פופולרית ==
=== דת ===
שער המהדורה הראשונה ב-1611.
* 1611 - הפרסום הראשון של תנ"ך המלך ג'יימס

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-17
ג'יימס סמית'סון

ג'יימס סמית'סון (באנגלית: James Smithson) היה כימאי ומינרלוג אנגלי הידוע בשל ייסודו את מכון סמית'סוניאן בווושינגטון די. סי.. במהלך המאה ה-18 הוציא לאור מספר מאמרים מדעיים למען החברה המלכותית. כמו כן סייע בפיתוח הקלמין הקרוי על שמו – סמיתסוניט.

סמית'סון נולד ב-1765 - במסגרת ילד מחוץ לנישואים - ליו פרסי, לימים דוכס נורת'מברלנד הראשון.
מעט יודע על חייו האישיים של סמית'סון שכן חלק ניכר מכתביו, עבודותיו והתכתבויותיו אבדו בשריפה שכילתה חלק מבניין הסמית'סוניאן ב-1865. 213 כרכים בלבד מספרייתו האישית ומכתביו האישיים שרדו.

את לימודיו החל במכללת פמברוק של אוניברסיטת קיימברידג' ב-1782, וב-1786 קיבל תואר מוסמך אוניברסיטה – MA. ב-19 באפריל 1787 בגיל 22, נבחר לחבר בחברה המלכותית.

==קריירה מדעית==
סמית'סון הקדיש את חייו למען חקר מדעי הטבע, וביקר בפירנצה, פריז, סקסוניה והרי האלפים בשווייץ כדי למצוא קריסטלים ומינרלים, ולבצע בהם ניסויים שונים בשביל לגלות ולסווג סוגי יסודות כימיים למיניהם. ב-1802 הוכיח סמית'סון שמינרל הסמיתסוניט הוא בעצם קרבונט של יסוד האבץ ולא תחמוצת, זאת בניגוד לדעה שרווחה אז. כאות הוקרה על ממצאו, נקרא המינרל (ZnCO3) על שמו על ב-1832, ידי מדען צרפתי.

סמית'סון פרסם 27 מאמרים על כימיה, גאולוגיה ומינרלוגיה בכתבי עת מדעיים.

==מותו==
סמית'סון מת בג'נובה, איטליה ב-27 ביוני 1829 ונקבר בבית קברות פרוטסטנטי בסמפיירדרנה. בצוואתו כתב שאת הונו יוריש לאחיינו – הנרי ג'יימס דיקנסון (שאת שם משפחתו שינה להונגרפירד כתנאי לקבלת הירושה). בצוואה כתב שהנרי ג'יימס או ילדיו הם אלה שיירשו את הונו, והתנה שאם לא יחיה עד מותו של סמית'סון או שלהנרי לא יהיו ילדים שיירשו, כספיו ייתרמו למען ייסוד מוסד חינוכי בארצות הברית אשר ייקרא על שמו – מכון סמית'סוניאן.
הנרי ג'יימס מת ב-1835, רווק וללא ילדים, ועל כן כל הונו נתרם למוסד אשר ייסד.

==ראו גם==
*אוניברסיטת קיימברידג'

==קישורים חיצוניים==

* 
* 

==הערות שוליים==

קטגוריה:כימאים בריטים
קטגוריה:בריטים שנולדו ב-1765
קטגוריה:בריטים שנפטרו ב-1829
קטגוריה:מונצחים בשלט כחול של ארגון המורשת האנגלית
1999 (שיר)

1999 הוא סינגל שהוקלט על ידי הזמרת הבריטית צ'ארלי XCX, ביחד עם הזמר-יוצר האוסטרלי טרוי סיון. השיר יצא לאור ב-5 במאי 2018, כסינגל מתוך אלבומה השלישי Charli, על ידי חברות התקליטים אסלים רקורדס ואטלנטיק UK.

עטיפת הסינגל עוצבה בהשארת הסרט "מטריקס", משנת 1999.

== רקע וכתיבה ==
השיר נכתב על ידי צ'ארלי XCX, טרוי סיון, לילנד, אוסקר הולטר ונוני באו והופק על ידי הולטר גם כן. השיר מהווה כשיתוף הפעולה הראשון של צ'ארלי XCX ביחד עם טרוי סיון. עם צאתו היה זמין השיר לרשתות הזרמת המדיה.

את עטיפתו ושמו של השיר פרסמו צ'ארלי XCX וטרוי סיון לראשונה, בטוויטר שלהם.

== עטיפה ==
עטיפתו של הסינגל שואבת השראה מתוך הסרט "מטריקס", שיצא בשנת 1999. עטיפת הסינגל מציגה בתוכה את טרוי סיון לבוש כניאו; בה ניתן לראותו מרכיב משקפי שמש שחורים, לובש מעיל שחור ואת שיערו הצבוע בשחור. צ'ארלי XCX לעומת זאת, לבושה כטריניטי.

מגזין הבילבורד השווה את קליפ השיר "Try Again" של אליה וטימבלנד משנת 2000, לעטיפת הסינגל הזה.

== וידאו קליפ ==
הווידאו קליפ המלא שצולם עבור השיר פורסם ב-11 באוקטובר 2018, והוא מציג בתוכו את צ'ארלי XCX וטרוי סיון בסצנות שונות אשר נלקחו מסרטים וקליפים שיצאו בשנות ה-90. תחילה, ניתן לראות את צ'ארלי אוחזת במחשב מסוג IMac G3.

לאחר מכן, ניתן לראות אזכורים שונים לסטיב ג'ובס, בריטני ספירס, ג'סטין טימברלייק, טיטניק, מטריקס, אמריקן ביוטי, סימס ופרויקט המכשפה מבלייר. לאורכו של הקליפ, ניתן לראות אזכורים לקליפים מפורסמים כדוגמת הקליפ של "Say You'll Be There" של ספייס גירלז, "I Want It That Way" של בקסטריט בויז, "" של אן סינק, "My Heart Will Go On" של סלין דיון, "Waterfalls" של TLC ו-"The Rael Slim Shady" של אמינם.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!בריטניה (BPI)
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="5" |ארצות הברית
|5 באוקטובר 2018
|הזרמת מוזיקה • הורדה דיגיטלית
| rowspan="2" |רגילה
|אסיילום
|
|-
|4 בדצמבר 2018
|רדיו להיטים עכשוויים
|אטלנטיק
|
|-
|9 בנובמבר 2018
| rowspan="3" |סטרימינג • הורדה דיגיטלית
|רמיקס מאת אלפאלוב
| rowspan="3" |אסיילום
|
|-
|16 בנובמבר 2018
|רמיקס מאת איזיפאן
|
|-
|23 בנובמבר 2018
|רמיקס מאת מייקל קלפאן
|
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי צ'ארלי XCX
קטגוריה:שירי טרוי סיון
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי טרוי סיון
קטגוריה:שירים שנכתבו על ידי לילנד
קטגוריה:שירים שנכתבו על ידי נוני באו
קטגוריה:שירים שנכתבו על ידי צ'ארלי XCX
קטגוריה:שירים על מסע בזמן
קטגוריה:שירים על נוסטלגיה
קטגוריה:שירים על סרטים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
גשר הידידות הסינו-קוריאני

גשר הידידות הסינו-קוריאני או גשר הידידות סין-קוריאה הצפונית (בקוריאנית: 조중우의교; בסינית מפושטת: 中朝友誼橋) הוא גשר על נהר היאלו על גבול סין – קוריאה הצפונית. הגשר מקשר בין העיר דאנדונג בסין לבין סינוויג'ו שבקוריאה הצפונית באמצעות רכבת וכביש. הגשר אינו מיועד להולכי רגל.

גשר זה מהווה אחד ממעברי הגבול הרשמיים של קוריאה הצפונית, ודרכו ניתן להיכנס או לעזוב את המדינה.

הגשר נבנה על ידי הצבא היפני הקיסרי במהלך תקופת הכיבוש היפני בקוריאה ובמנצ'וקוו (צפון מזרח סין של היום), בין אפריל 1937 למאי 1943. 

במקור היה שמו של הגשר גשר הנהר יאלו, ורק בשנת 1990 שונה לשם הנוכחי. 

== רקע והיסטוריה ==
הגשר בשנת [[2012. ניתן להבחין בכביש ובפסי הרכבת, כמו גם בהיעדרה של מדרכה להולכי רגל]]
במרחק של כ-100 מטר במורד הזרם מהגשר שוכן גשר ישן, אשר כיום מכונה הגשר השבור על נהר היאלו, אשר נפתח לתנועה בין סין לקוריאה בחודש אוקטובר 1911.

העבודה על הגשר החדש החלה בשנת 1937, כאשר במהלך שנת 1943 הושק לתנועת רכבות בין שתי המדינות.

במהלך מלחמת קוריאה, בין נובמבר 1950 ועד לפברואר 1951, חיל האוויר האמריקני עשה שימוש במפציצי בואינג B-29 סופרפורטרס ובמטוסי קרב מסוג לוקהיד F-80 שוטינג סטאר לשם התקפות חוזרות ונשנות על הגשרים שלאורך נהר היאלו, בניסיון לעצור את תנועת צבא השחרור העממי דרומה ולפגוע באספקה השוטפת שלו מכיוון סין העממית. הפצצות אלו הובילו גם להריסתם של שני הגשרים.

בהמשך, הגשר החדש תוקן והוחזר לפעילות. במקביל, הגשר הישן נותר הרוס בחלקו הצפון-קוריאני, וכיום משמש כאטרקציה תיירותית.

נכון לשנת 2018, לאורך הגשר עובר כבל סיב אופטי אשר מעניק לקוריאה הצפונית גישה לרשת האינטרנט דרך ספקית האינטרנט הסינית China Unicom. בדומה לכבל דומה אשר נמתח לאורך גשר הידידות (קוריאה-רוסיה) מטעם ספקית האינטרנט הרוסית TransTelekom.

== תיירות ==
גשר הידידות הסינו-קוריאני מהווה אטרקציה תיירותית בסין, ומדורג בסולם AAAA במדד התיירות הסיני הלאומי. נכון לימינו, סירות תיירות מסין נוהגות לשוט בסמוך ומתחת לגשר, תוך שיט בסמוך לחופי קוריאה הצפונית.

== ראו גם ==
* יחסי סין–קוריאה הצפונית
* רכבות בקוריאה הצפונית
* תיירות בקוריאה הצפונית
* 

== קישורים חיצוניים ==

* ישראל פישר, [https://www.themarker.com/wallstreet/1.6171122 העיר הסינית שכבר הרוויחה מפסגת טראמפ קים], באתר The Marker, 12 ביוני 2018

קטגוריה:גבול סין – קוריאה הצפונית
ידידות סינו-קוריאני
ידידות סינו-קוריאני
ידידות סינו-קוריאני
קטגוריה:קוריאה הצפונית: תחבורה
ידידות הסינו-קוריאני
גשר הידידות (קוריאה–רוסיה)

גשר הידידות קוריאה–רוסיה (בהנגול: 한국 러시아 우정의 다리; ברוסית: Корейский Мост Дружбы) הוא גשר רכבת מעל נהר טומן, המקשר בין קוריאה הצפונית ורוסיה לאורך הגבול המשותף בין שתי המדינות.

== היסטוריה ==
הגשר הושלם ונפתח לתנועה בשנת 1959, כתחליף לגשר זמני מעץ שנבנה במקום.

נכון לשנת 2018, גשר הידידות מהווה מעבר הגבול היחיד לאורך הגבול היבשתי בין רוסיה לקוריאה הצפונית, שאורכו כ-17 קילומטר. אף שהגשר נועד באופן בלעדי לתנועת רכבות, לוחות ברזל אשר מונחים בין המסילות מאפשרים תנועת כלי רכב על הגשר, וזאת במקרים מיוחדים ובתיאום מראש. 

בחודש אוקטובר 2017 הושלמה הנחתו של כבל סיב אופטי לאורך הגשר, אשר מעניק לקוריאה הצפונית גישה לרשת האינטרנט דרך ספקית האינטרנט הרוסית TransTelekom, חברת בת של חברת מסילות הברזל הרוסיות. הכבל נועד לשחרר את קוריאה הצפונית מתלותה הבלעדית בספקית האינטרנט China Unicom לצורך גישה לאינטרנט (אשר מפעילה כבל דומה על גבי גשר הידידות הסינו-קוריאני).

== ראו גם ==
* יחסי קוריאה הצפונית-רוסיה
* גשר הידידות הסינו-קוריאני
* 

== קישורים חיצוניים ==

==הערות שוליים==

קטגוריה:גבול קוריאה הצפונית – רוסיה
קטגוריה:קוריאה הצפונית: גשרים
קטגוריה:רוסיה: גשרים
קטגוריה:גשרי רכבת
קטגוריה:קוריאה הצפונית: תחבורה
קטגוריה:רוסיה: מעברי גבול
ידידות קוריאני-רוסי
מגדל הטלוויזיה של פיונגיאנג

מגדל הטלוויזיה של פיונגיאנג (הנגול: 평양텔레비죤탑) הוא מגדל טלוויזיה בנוי מבטון הממוקם בפיונגיאנג, בירת קוריאה הצפונית, ומתנשא לגובה של 150 מטר. המגדל ניצב בלב פארק קאסון, מצפון לאצטדיון קים איל-סונג. 

שידורי רשת הטלוויזיה המרכזית הקוריאנית משודרים באמצעות המגדל.

בקומתו העליונה של המגדל שוכנת מרפסת תצפית, וכן מסעדה בעלת נוף פנורמי לעיר בגובה של 150 מטרים.

== היסטוריה ==
מגדל הטלוויזיה נבנה בשנת 1967 במטרה לשפר את איכות שידורי הטלוויזיה הצפון-קוריאנית, אשר התאפיינו בתקופה זו באיכות ירודה, וכמו כן לאפשר לראשונה שידורי טלוויזיה צבעונית.

העיצוב של מגדל הטלוויזיה בפיונגיאנג התבסס בעיקרו על העיצוב של מגדל אוסטנקינו במוסקבה, אשר בנייתו הסתיימה אף היא בשנת 1967.

== מאפיינים טכניים ==
במגדל ממוקמות אנטנות שידור וציוד טכני בגובה 34.5, 65, 67.5 ו-85 מטר, על גבי פלטפורמות שידור עגולות. מרפסת התצפית ממוקמת בגובה 94 מטר מעל פני הקרקע, ובראש המגדל מתנוססת אנטנת שידור בגובה 160 מטר. 

== ראו גם ==
* מגדל אוסטנקינו

==קישורים חיצוניים==

==הערות שוליים==

קטגוריה:פיונגיאנג: מבנים
קטגוריה:מגדלי תקשורת
קטגוריה:אסיה: מגדלים
פסטיבל הסרטים הפאן-אפריקאי

פסטיבל הסרטים הפאן-אפריקאי הוא פסטיבל קולנוע ואמנות הנערך מדי שנה בחודש פברואר בעיר לוס אנג'לס, קליפורניה כאשר בעבר, נערך בעיר ואגאדוגו מדי שנתיים. הפסטיבל נוסד לראשונה בשנת 1992 כמוסד ללא כוונות רווח במטרה לקדם את התרבות וההבנה בין עמים ממוצא אפריקאי באמצעות ביטוי יצירתי של הצגת סרטים ותערוכת אומנות. מאז הפך לאירוע החשוב והמרכזי ליוצרי קולנוע אפריקאים וצאצאיהם ברחבי העולם. מדי שנה, מוקרנים בפסטיבל למעלה מ-170 סרטים ממדינות שונות מרחבי העולם לצד מגוון אירועים ומפגשים עם יוצרים ידועים מאפריקה ומהעולם.

==היסטוריה==
הפסטיבל נוסד בשנת 1992 על ידי קבוצת פעילים (איוקו באבו, דני גלובר וג'אנט דובויז) שהייתה מודאגת מהדימוי ומהייצוג של אנשים כהי עור בתקשורת במדינה. פעילים אלו החליטו לייסד פסטיבל סרטים בינלאומי שאליו יגיעו יוצרים מרחבי העולם ויציגו תמונה מציאותית יותר. בשנה הראשונה התקיים הפסטיבל במשך שבעה ימים ובו הוקרנו 40 סרטים. כיום, הפסטיבל נערך במשך 12 ימים ובו מוקרנים למעלה מ-170 סרטים. בשנת 2013 כינה העיתון הלוס אנג'לס טיימס את פסטיבל הסרטים כ"פסטיבל הסרטים השחור הגדול ביותר" בארצות הברית.

==על הפסטיבל==
בפסטיבל משתתפים כ-90,000 איש, 35,000 צופים בסרטים ויותר מ-100 יוצרי סרטים ואנשי אמנות מארצות הברית, מאפריקה, מאמריקה הלטינית, מאירופה, דרום האוקיינוס השקט וקנדה. הפסטיבל מפנה זרקור לקולנוע האפריקאי, תוך קיומן של תחרויות נושאות פרסים וחשיפה של היצירה האפריקאית בפני אנשי מקצוע ועיתונאים מרחבי העולם. מגוון רחב של אירועים מיוחדים אחרים כולל פאנלים וסדנאות בהובלת אנשי מקצוע מהתעשייה העוסקים בנושאים שונים סביב יצירה, משחק, בימוי ועוד נושאים הקשורים בתעשיית הקולנוע. אחד מהסרטים שהוקרנו בפסטיבלים הוא הסרט הפנתר השחור (Black Panther) שבו מככבים אנסמבל שחקנים כדוגמת צ'דוויק בוזמן, מייקל בי. ג'ורדן, לופיטה ניונגו, דנאי גורירה, מרטין פרימן, לטישיה רייט, אנג'לה באסט, פורסט ויטאקר ואנדי סירקיס. עלילת הסרט מביאה את שובו של טצ'אלה למקום הולדתו כמלך ווקאנדה, אך הוא מוצא שעל הזכות מלידה שלו קורא תיגר יריב המאיים בקונפליקט בעל השלכות כלל-עולמיות. הסרט קיבל תשבחות רבות על עבודת הבימוי, עיצוב התלבושות, סצינות הפעולה, הפסקול וביצועי השחקנים ויצא לאקרנים בישראל ב-15 בפברואר 2018.

==קישורים חיצוניים==
* 

== הערות שוליים ==

קטגוריה:ארצות הברית: פסטיבלי קולנוע
קטגוריה:אפריקה: קולנוע
העשור הראשון של המאה ה-17

העשור הראשון של המאה ה-17 הוא העשור שהחל ב-1 בינואר 1600 והסתיים ב-31 בדצמבר 1609.

== אירועים בולטים בעולם ==

===מלחמה ופוליטיקה ===
====מלחמות====
* 27 בספטמבר 1605 – צבא שוודיה מובס בידי האיחוד הפולני-ליטאי בקרב קירשהולם
קרב גיברלטר]]
* 25 באפריל 1607 – הצי הספרדי מובס על ידי הצי ההולנדי בקרב גיברלטר

====סכסוכים לאומיים ואזוריים====
* 17 במאי 1606 – הפיכה במוסקבה - דמיטרי הכוזב הראשון, צאר רוסיה, מודח על ידי המון העם

====אירועים פוליטיים משמעותיים====
* 1 בינואר 1600 – סקוטלנד התחילה להשתמש בלוח היוליאני
* 8 באוקטובר 1600 – נחקקה החוקה של סן מרינו
* 31 בדצמבר 1600 – נוסדה חברת הודו המזרחית הבריטית
* 24 במרץ 1603 – מלכת אנגליה אליזבת הראשונה נפטרה ובעקבות כך ג'יימס השישי מלך סקוטלנד הופך למלך אנגליה, ובכך מכין את הקרקע לאיחוד סקוטלנד, אנגליה וויילס לממלכת בריטניה הגדולה
* 13 באפריל 1605 – פיודור השני יורש את מקומו של בוריס גודונוב כצאר של רוסיה
* 16 במאי 1605 – פאולוס החמישי מתמנה לאפיפיור
* 5 בנובמבר 1605 – מזימת אבק השרפה מתרחשת באנגליה
* 31 בינואר 1606 – מזימת אבק השרפה: גאי פוקס וקושרים אחרים ניתלים בווסטמינסטר
* 19 במאי 1606 – לאחר יומיים של אינטררגנום, ההמון המוסקבאי בוחר את וסילי הרביעי לבית שויסקי להיות צאר על האימפריה הרוסית
* 14 במאי 1607 – נוסדה ג'יימסטאון בווירג'יניה הנחשבת להתיישבות הקבע הראשונה של אנגליה בעולם החדש, במה שהיום נקראת ארצות הברית
*1608 - תחילת ההתיישבות הצרפתית בקוויבק

==== דה-קולוניזציה והשגת עצמאות ====
=== כלכלה ===

* 1600 - נוסדת חברת הודו המזרחית הבריטית, לימים החברה הגדולה בעולם שפועלת במודל חברות הצ'ארטר , שפועלות כמונופולים של סחר או קולוניזציה מטעם ממשלות<ref></ref>.

== התנקשויות, חיסולים, וניסיונות התנקשות ==

* 17 בפברואר 1600 – המדען האיטלקי ג'ורדנו ברונו הוכרז כופר והועלה על המוקד בקמפו די פיורי שברומא בידי האינקוויזיציה

== אסונות ==

הרעב הרוסי של 1601 - 1603 גורם לפי ההערכות למותם של כשליש מתושבי רוסיה.
* 19 בפברואר 1600 – התפרצות הר הגעש ואינאפוטינה, ההתפרצות הגדולה ביותר בהיסטוריה של דרום אמריקה
* 1601–1603 - הרעב הרוסי של 1601 - 1603 גורם לפי ההערכות למותם של שני מיליון רוסים, שהם כשליש מתושבי רוסיה.
* 24 בנובמבר 1604 – רעידת אדמה באזור צ'ילה. עוצמתה מוערכת בכ-8.5 בסולם ריכטר

== מדע וטכנולוגיה ==

* 1603 - ויליאם הארווי מפרסם את התאוריה להבנת מחזור הדם, שנחשבת כאחת התגליות הרפואיות החשובות<ref></ref>.
* 2 באוקטובר 1608 – האנס ליפרסהיי מציג את הטלסקופ הראשון בפני הפרלמנט ההולנדי
* 25 באוגוסט 1609 – גלילאו גליליי הראה את הטלסקופ שלו בוונציה
* 28 באוגוסט 1609 – הנרי הדסון מגלה את מפרץ דלאוור
* 12 בספטמבר 1609 – הנרי הדסון מגלה את נהר הדסון

== תרבות פופולרית ==

[[דון קישוט]]
* 1 בנובמבר 1604 – ויליאם שייקספיר מעלה לראשונה את המחזה "אותלו" בלונדון.
* 16 בינואר 1605 – המהדורה הראשונה של דון קישוט יוצאת לאור במדריד.
*1607 - תחילת הצלחת מופעי הקבוקי הפרובוקטיביים ביפן.

==אישים בולטים==

===מנהיגי עולם בולטים===

==קישורים חיצוניים==

==הערות שוליים==

*
קטגוריה:המאה ה-17
שנות ה-90 של המאה ה-16

מפת העולם של פטרוס פלנסיוס, 1590.
שנות ה-90 של המאה ה-16 היו העשור העשירי והאחרון של המאה ה-16, החלו ב־1 בינואר 1590 והסתיימו ב־31 בדצמבר 1599.

== אירועים בולטים בעולם ==

===מלחמה ופוליטיקה ===
====מלחמות====

* 1591: התקפות חוזרות מאזור מרוקו גורמות לנפילת אימפריית סטנגהאי.

====סכסוכים לאומיים ואזוריים====
====אירועים פוליטיים משמעותיים====
אנרי הרביעי נוטש את הפרוטסטנטיות ומאמץ את הקתוליות]]
* 27 בספטמבר 1590 – האפיפיור אורבנוס השביעי מת 13 יום לאחר בחירתו לתפקיד, האפיפיור שכיהן את התקופה הקצרה ביותר בהיסטוריה
* 25 ביולי 1593 – מלך צרפת אנרי הרביעי נוטש את הפרוטסטנטיות ומאמץ את הקתוליות, בהכריזו "פריז מצדיקה מיסה"
* 27 בפברואר 1594 – אנרי הרביעי מוכתר כמלך צרפת
* 25 בדצמבר 1599 – ייסוד העיר נאטאל בברזיל

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

== אסונות ==

== מדע וטכנולוגיה ==

==אישים בולטים==

===מנהיגי עולם בולטים===
* אליזבת הראשונה, מלכת אנגליה
* אנרי הרביעי, מלך צרפת
* טויוטומי הידיושי
* מהמט השלישי
* מוראט השלישי
* פליפה השני, מלך ספרד
* רודולף השני, קיסר האימפריה הרומית הקדושה
* זיגמונט השלישי, מלך פולין ושוודיה

==קישורים חיצוניים==

==הערות שוליים==

*
קטגוריה:המאה ה-16
מבוך האימה

מבוך האימה (באנגלית: Hell Fest) הוא סרט אימה אמריקאי אשר בוים על ידי גרגורי פלוטקין. תסריטו וסיפורו נכתבו על ידי סת' מ' שרווד, בלייר באלטר, אקלה קופר, ויליאם פניק, כריסטופר סיי וסטיפן סוסקו. הסרט יצא לאקרנים ב-28 בספטמבר 2018, בהפצתן של CBS פילמס וליונס גייט.

כלפי הסרט הופנו ביקורות מעורבות ושליליות, ומתקציב של 5.5 מיליון דולר, הצליח לגרוף סכום של 18.2 מיליון דולר.

== עלילה ==
הסרט מתמקד בעיקר בפארק שעשועים הנתמך על גבי מתקני אימה ותחפושות מבעיתות, אליו הולכים כמה בני נוער במטרה לפחד. אל המקום מגיע רוצח סדרתי אמיתי, אשר מנסה לרצוח אותם בכל דרך אפשרית.

הם לעצמם, חושבים שזהו חלק מהקונספט של פארק השעשועים.

== שחקנים ==
* איימי פורסיית' - נטלי
* ריין אדוארדס - ברוק
* בקס טיילור-קלאוס - טיילור
* כריסטיאן ג'יימס - קווין
* מאט מרקוריו - אשר
* רובי אטאל - גאווין
* טוני טוד - בארקר
* מיכאל טורק - שומר
* קורטני דיץ - בריטני
* אל גראהם - ביתו של הרוצח הסדרתי
* סטיפן קונרוי - הרוצח הסדרתי

== הפקה ==
כבר באפריל 2017, נודע כי במאי הסרט יהיה גרגורי פלוטקין וכי הוא יוקרן בבתי הקולנוע בשנת 2018. את הסרט החלו לצלם בפברואר 2018, באטלנטה שג'ורג'יה.

== הוצאה ==
הסרט יצא לאקרנים בארצות הברית ב-28 בספטמבר 2018.

=== הכנסות ===
בשבוע צאתו, גרף הסרט 5,130,963 מיליון דולר בארצות הברית, ו-7,211,794 מיליון דולר בעולם. תקציב הסרט היה 5.5 מיליון דולר. בוקס אופיס מוג'ו פרסמו כי הסרט הוא הסרט ה-6 הרווחי ביותר בשבוע צאתו.

=== ביקורות ===
הביקורות שהופנו כלפי הסרט ברובן היו מעורבות ושליליות. Metacritic, העניקו לו ציון של 25 מתוך 100, על סמך 10 ביקורות. סינמה סקור העניקו לסרט ציון C, אשר משתווה לשניים מתוך חמישה כוכבי זהב.

האתר Rotten Tomatoes העניק לסרט ציון של 47% מתוך 100% בסך הכל, על סמך 30 ביקורות.

==קישורים חיצוניים==

==הערות שוליים==

קטגוריה:סרטי אימה מ-2018
קטגוריה:סרטי אימה אמריקאיים
קטגוריה:סרטי מותחן אימה אמריקאיים
קטגוריה:סרטי סלאשר אמריקאיים
קטגוריה:סרטי אימת-חג: ליל כל הקדושים
שנות ה-80 של המאה ה-16

שנות ה-80 של המאה ה-16 היו העשור התשיעי של המאה ה-16, החלו ב־1 בינואר 1580 והסתיימו ב־31 בדצמבר 1589.

== אירועים בולטים בעולם ==

===מלחמה ופוליטיקה ===
====מלחמות====
* 29 ביולי 1588 – קרב גרבלינס: הארמדה הספרדית נוחלת תבוסה מהצי הבריטי תחת פיקודם של לורד צ'ארלס האוורד וסר פרנסיס דרייק מול חוף גרבלינס בצרפת
* יולי 1584 ועד אוגוסט 1585 - המצור על אנטוורפן (1584–1585) - בעקבות המצור שנערך במסגרת מלחמת שמונים השנים ונמשך מעל שנה נאלצה העיר ההולנדית להיכנע לכוחות הספרדים. רבים מסוחרי העיר נמלטים בעקבות כך לאמסטרדם.

====סכסוכים לאומיים ואזוריים====
====אירועים פוליטיים משמעותיים====
* 26 בספטמבר 1580 – סר פרנסיס דרייק מסיים את הקפת כדור הארץ בשיט
* 4 באפריל 1581 – פרנסיס דרייק קיבל תואר אבירות מהמלכה אליזבת הראשונה
* 26 ביולי 1581 – הקמת הולנד
* 4 באוקטובר 1582 – האפיפיור גרגוריוס השלושה עשר מחיל את הלוח הגרגוריאני (הקרוי על שמו). באיטליה, פולין, פורטוגל וספרד, היום שלמחרת ה-4 באוקטובר 1582 הוא ה-15 באוקטובר 10 ימים הושמטו
* 14 באוקטובר 1582 – בעקבות המעבר ללוח הגרגוריאני יום זה לא קיים באיטליה, בפולין, בפורטוגל ובספרד
* 15 באוקטובר 1582 – תחילת השימוש בלוח הגרגוריאני על ידי הכנסייה הקתולית בהנהגת האפיפיור גרגוריוס ה-13
* 15 בספטמבר 1584 - מושלמת בניית המנזר המלכותי של סן לורנצו 
* 12 בינואר 1585 – הולנד מאמצת את הלוח הגרגוריאני
* 7 באפריל 1585 – הסכם נמור מסיים את תקופת הסובלנות לפרוטסטנטים בצרפת
* 27 ביולי 1586 – סר וולטר ראלי מייבא לראשונה טבק מאמריקה לאנגליה
* 12 במאי 1588 – אנרי השלישי מלך צרפת נאלץ להימלט מפריז לאחר שמתחריו עודדו את אנשי העיר להתקומם כנגדו
* 11 בינואר 1589 – הגרלת הלוטו המתועדת הראשונה באנגליה

==== דה-קולוניזציה והשגת עצמאות ====
=== כלכלה ===

== התנקשויות, חיסולים, וניסיונות התנקשות ==

[[מרי מלכת הסקוטים מוצאת להורג]]
* 8 בפברואר 1587 – מרי מלכת הסקוטים מוצאת להורג
== אסונות ==

== מדע וטכנולוגיה ==

=== חקר העולם ===
[[פרנסיס דרייק הופך לאדם השני שהפליג מסביב לעולם]]
* 1580 - מגלה ארצות האנגלי פרנסיס דרייק מסיים מסע מסביב לעולם והופך בכך לאדם השני שהפליג מסביב לעולם. השלל שהביא איתו, תבלינים יקרים ואוצרות זהב וכסף ששדד מספרדים, היה גדול כל כך שחלקה של המלכה בו עלה על כל שאר הכנסות בית המלוכה באותה שנה.

== תרבות פופולרית ==
* 1583 - בדנמרק נבנה פארק השעשועים הראשון בעולם - בקן .

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-16
פורד פופולר

פורד פופולר (באנגלית: Ford Popular) היא מכונית משפחתית קטנה מתוצרת יצרנית הרכב Ford of Britain , חברת בת של קונצרן הרכב פורד אשר יוצרה בין השנים 1953–1962 בבריטניה.

דגמי הדור הראשון "Ford Popular 103E" יוצרו באוסטרליה על ידי "Ford Australia" בתצורות: טנדרים ושלדות רכב מהדגם.

==דורות==

===דור ראשון: "Ford Popular 103E"===
* יוצר בין השנים 1953-1959
* יוצרו כ-150,000 יחידות
* 2 דלתות - סדאן
* 2 דלתות - מסחרית
* 2 דלתות - טנדר
* 2 דלתות - טנדר מסוג "Coupé utility" (אוסטרליה) 
* שלדות רכב פורד פופולר (אוסטרליה)

===דור שני: "Ford Popular 100E"===
* יוצר בין השנים 1959-1962
* 2 דלתות - סדאן
* 2 דלתות - טנדר
* תאוצה בין 0-80 קמ"ש היא 19.6 שניות (דגם סדאן, 2 דלתות)

==תמונות ==
<gallery mode="packed" heights="80"; gallery caption="דור ראשון (1953–1959)">
קובץ:1955 Ford Popular (13027999655).jpg | "פורד פופולר 103E", שנת 1955 
קובץ:Ford Popular 103E (1956) - 14635294863.jpg | "פורד פופולר 103E", שנת 1956 
קובץ:Ford Popular 103E (1956).jpg | "פורד פופולר 103E", שנת 1956 
קובץ:North Wales Motor Clubs rally at Rhyl (11870190636).jpg | "פורד פופולר 103E"
קובץ:1956.ford.popular.arp.600pix.jpg | "פורד פופולר 103E", שנת 1956 
קובץ:Ford Popular - rear.jpg | "פורד פופולר 103E"
קובץ:RRT339 020510 CPS (4576174140).jpg | "פורד פופולר 103E"
קובץ:1953 Ford Popular 103E truck.jpg | "פורד פופולר 103E", שנת 1953 - מסחרית
קובץ:Ford Popular Pick-Up (1954) - 28607657174.jpg | "פורד פופולר 103E", שנת 1954 - טנדר
קובץ:Ford Popular Ute (15286502042).jpg| "פורד פופולר 103E" - טנדר מסוג "Coupé utility" 
קובץ:Ford Popular Ute (15154552545).jpg | "פורד פופולר 103E" - טנדר מסוג "Coupé utility" 
</gallery>

<gallery mode="packed" heights="100"; gallery caption="דור שני (1959–1962)">
קובץ:Ford Popular 100E (1959) - 15986680995.jpg | "פורד פופולר 100E", שנת 1959 
קובץ:Ford Popular registered December 1960 1172cc.jpg | "פורד פופולר 100E", שנת 1960 
קובץ:1960 Ford Popular (14313114674).jpg | "פורד פופולר 100E", שנת 1960 
קובץ:Ford Popular 100E (1960) - 27909537884.jpg | "פורד פופולר 100E", שנת 1960 
קובץ:1960 Ford Popular 100E 1.2.jpg | "פורד פופולר 100E", שנת 1960 - טנדר 
</gallery>

==ראו גם==
* פורד אנגליה
* פורד פרפקט

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1953
קטגוריה:מכוניות משפחתיות
קטגוריה:טנדרים
קטגוריה:מכוניות מסחריות
פופולר
קטגוריה:מכוניות בריטיות
קטגוריה:כלי רכב המיוצרים באוסטרליה
טום פולי

תומאס סטיבן פוֹליי (באנגלית: Thomas Stephen Foley; 6 במרץ 1929 – 18 באוקטובר 2013) היה פוליטיקאי אמריקאי, שכיהן כיושב ראש ה-49 של בית הנבחרים של ארצות הברית בשנים 1989–1995. מטעם המפלגה הדמוקרטית, ייצג פוליי את מחוז הקונגרס החמישי של מדינת וושינגטון במשך שלושים שנה (1965–1995). הוא היה ליושב ראש בית הנבחרים הראשון שהובס בבחירות לקונגרס של ארצות הברית בעודו מכהן, מאז 1862.

הוא נולד בספוקיין שבוושינגטון, למד באוניברסיטת גונזגה ופצח בקריירה משפטית אחרי שסיים את לימודיו בבית הספר למשפטים של אוניברסיטת וושינגטון בסיאטל. הוא הצטרף לסגל של הסנאטור הנרי ג'קסון לאחר שעבד כתובע וכעוזרו של התובע הכללי של ארצות הברית. בתמיכתו של ג'קסון, זכה פוליי בבחירות לבית הנבחרים, בהביסו את חבר הקונגרס הרפובליקני המכהן וולט הורן. הוא כיהן כמצליף הרוב בבית הנבחרים מ-1981 עד 1987 וכמנהיג הרוב בשנים 1987–1989. לאחר התפטרותו של ג'ים רייט מהישיבה בראשות בית הנבחרים, נבחר פוליי ליושב ראש במקומו.

מחוז הקונגרס אותו ייצג פוליי נעשה שמרני יותר ויותר במרוצת השנים, אך הוא זכה בבחירות חוזרות במהלך שנות השמונים וראשית שנות התשעים. בבחירות 1994 לקונגרס, פוליי התמודד נגד המשפטן ג'ורג' נת'רקאט. נת'רקאט ניתב לטובתו את הכעס הציבורי על פוליי בשל התנגדותו להטלת מגבלות על תקופות כהונה בקונגרס על מנת להביסו בבחירות. משהפסיד ולאחר שעזב את בית הנבחרים, מונה פוליי לשגריר ארצות הברית ביפן בשנים 1997–2001 תחת ממשלו של הנשיא ביל קלינטון.

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:יושבי ראש בית הנבחרים של ארצות הברית
קטגוריה:חברי בית הנבחרים של ארצות הברית ממדינת וושינגטון
קטגוריה:שגרירי ארצות הברית ביפן
קטגוריה:בוגרי אוניברסיטת וושינגטון
קטגוריה:מקבלי אות לגיון הכבוד
קטגוריה:אבירים מפקדים במסדר האימפריה הבריטית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1929
קטגוריה:אמריקאים שנפטרו ב-2013
גיבור (סרט, 2019)

גיבור (ברוסית: Герой) הוא סרט פעולה ומותחן ריגול רוסי בבימויו של קארן אוגאנסיאן ובכיכובם של אלכסנדר פטרוב, ולדימיר משקוב, קונסטנטין לברוננקו וסבטלנה חודצ'נקובה. הקרנת הבכורה נערכה ב-26 בספטמבר 2019.

הסרט זכה לביקורות שליליות ונחל כישלון קופתי חרף מיתוגו כסרט פעולה והגרסה הרוסית לסרטי ג'ייסון בורן האמריקאים.
== תקציר עלילת הסרט ==
לפני 15 שנה, אנדריי סיים את קורס ההכשרה בבית הספר המיוחד לריגול של סוכנות הביון הרוסית, שבו בני נוער הוכשרו להיות סוכנים מיומנים. בתחילת שנות ה-2000, הפרויקט נסגר ואנדריי כבר הרבה זמן חי באחת הערים הגדולות באירופה וכבר לא זוכר את רוסיה. אבל צלצול טלפון מחזיר אותו לעברו. 

ברגע שהוא מרים את הטלפון הוא שומע את הקול של אביו, שעד אז נחשב למת ומבין שמשהו אינו כשורה. אביו מספר לאנדריי כי הלה נמצא על הכוונת של שירותי הביון ועליו להימלט. כעת, לא רק שאנדריי חש שהוא מוכרח לשרוד, אלא עליו למצוא מחדש את אביו. לעזרתו נרתמת אהבתו הראשונה מריה ואנדריי מוצא את עצמו נשאב עמוק יותר למשחק ריגול כשהוא אינו מבין את טיבו וגודל ההשלכות של מעורבותו.

== שחקנים ודמויות ==
* אלכסנדר פטרוב — אנדריי
** יאן אלאבושב — אנדריי בילדותו 
* ולדימיר משקוב — אביו של אנדריי
* סבטלנה חודצ'נקובה — מריה
* קונסטנטין לברוננקו — קטאייב, איש שירותי הביון הרוסיים 
* מרינה פטרנקו — זוטובה, אשת שירותי הביון הרוסיים 
* אנסטסיה טודורסקו — הלנה בורגר, סוכנת שירותי הביון הרוסיים בברלין

== הפקה ושיווק ==
צילומי הסרט נערכו במשך 47 ימים במיקומים שונים באירופה, לרבות מוסקבה, וינה, ריגה וברלין. באפריל 2019 שוחרר הקדימון הרשמי הראשון.

== קישורים חיצוניים ==
* 
*
*[https://www.kinopoisk.ru/film/1115467/ "גיבור"] באתר kinopoisk.ru
*[https://www.ivi.ru/watch/193472/description "גיבור"] באתר ivi.ru
*[https://www.cinema-city.co.il/movie/2748 "גיבור"] באתר סינמה סיטי
*[https://www.edb.co.il/title/t0015887/ "גיבור"] באתר אידיבי
*[https://2019god.net/filmy/film-geroj-2019-g מידע על הסרט] 

==הערות שוליים==

קטגוריה:המודיעין הרוסי בתרבות ובאמנות 
קטגוריה:סרטי מתח רוסיים
קטגוריה:סרטי ריגול רוסיים 
קטגוריה:סרטי פעולה רוסיים
קטגוריה:סרטי 2019
יניב בריק

יניב בריק (נולד ב-28 במאי 1995) הוא כדורגלן ישראלי המשחק בעמדת הקשר האחורי בעירוני טבריה.

==קריירה==
בריק החל לשחק כדורגל במחלקת הנוער של מכבי חיפה, ועם קבוצת הנוער של המועדון זכה בדאבל שנתיים ברציפות. במדי נבחרת הנוער של ישראל ערך 10 הופעות.

בינואר הושאל להפועל נצרת עילית מהליגה הלאומית. ב-16 בינואר 2015 ערך את הופעת הבכורה שלו בקריירה, בתיקו 1–1 נגד הפועל כפר סבא, וכעבור שבועיים הבקיע צמד בניצחון 2–1 על מכבי קריית גת. הוא המשיך בקבוצה גם בתחילת העונה שלאחר מכן, וב-8 בינואר 2016 ספג כרטיס אדום ראשון בקריירה, בהפסד 2–3 למכבי יבנה.

בינואר הושאל להפועל עכו, וב-31 בינואר 2016 ערך את הופעת הבכורה שלו בליגת העל, במשחק מול מכבי חיפה שהסתיים בתיקו 1–1. בסך הכול ערך עשר הופעות בליגת העל עד תום עונת 2015/2016, ובסופה ירדה הפועל עכו לליגה הלאומית.

לקראת עונת 2016/2017 חזר למכבי חיפה, וב-31 בדצמבר 2016 ערך את הופעת הבכורה שלו במועדון, בתיקו 1–1 נגד בני יהודה. בסך הכול שותף ב-16 משחקים בכל המסגרות בעונה זו, מתוכם 12 משחקי ליגה.

ב-14 באוגוסט 2017 הושאל למכבי פתח תקווה. ב-7 באוקטובר 2017 הבקיע את שערו היחיד במדי הקבוצה, בהפסד 1–2 להפועל באר שבע במסגרת גביע הטוטו, ובליגת העל ערך 27 הופעות בעונת 2017/2018.

ב-2 ביולי 2018 הושאל למכבי נתניה עד לסיום העונה, עם אופציה להארכת חוזהו בשלוש עונות נוספות.

ב-16 בינואר 2019 הושאל בשנית למועדון ספורט אשדוד במטרה לסייע לה במאבקיה נגד הירידה לליגה הלאומית.

באוגוסט חתם בהפועל ראשון לציון.

בפברואר חתם בהפועל רמת השרון.

ב-30 באוגוסט 2020 חתם בשמשון כפר קאסם מליגה א' דרום, אך ב-12 בנובמבר חתם בסקציה נס ציונה. ב-9 בפברואר 2021 חתם בהפועל אכסאל.

ב-27 באוגוסט 2021 חתם במכבי בני ריינה, והיה שותף לעלייתה ההיסטורית לליגת העל בסיום העונה.

ב-18 ביוני 2023 חתם בעירוני טבריה.בסיום העונה העפיל עם הקבוצה לליגת העל.

==תארים==
; עירוני טבריה
* גביע הטוטו לליגה הלאומית: 2023/2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:זכרון יעקב: כדורגלנים
קטגוריה:כדורגלני מכבי חיפה
קטגוריה:כדורגלני הפועל נוף הגליל
קטגוריה:כדורגלני הפועל עכו
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני מועדון ספורט אשדוד
קטגוריה:כדורגלני הפועל ראשון לציון
קטגוריה:כדורגלני הפועל רמת השרון
קטגוריה:כדורגלני סקציה נס ציונה
קטגוריה:כדורגלני הפועל אכסאל
קטגוריה:כדורגלני מכבי בני ריינה
קטגוריה:כדורגלני עירוני טבריה
קטגוריה:ישראלים שנולדו ב-1995